stanford-oval/wikipedia huggingface dataset:
ฮาร์ป
คันเหยียบฮาร์ป

คันเหยียบฮาร์ป (pedal harp) จะมีอยู่ 7 คันเหยียบ แตกต่างจะเปียโนที่มีแค่ 3 คันเหยียบ โดยคันเหยียบฮาร์ปแต่ละคันเหยียบจะมีถึง 3 ขั้นด้วยกัน เพื่อควบคุมสาย ปรับเปลี่ยนสายให้เป็นเสียงแฟลต (Flat) เนเชอรัล (Natural) และชาร์ป (Sharp) โดยฝั่งซ้ายจะมี 3 คันเหยียบ ฝั่งขวาจะมีอยู่ 4 คันเหยียบ
โดยจะเริ่มตั้งแต่เท้าซ้ายสุด ควบคุมสาย เร(D) โด(C) ที(B) และเท้าขวา มี(E) ฟา(F) ซอล(G) ลา(A) ดังรูปภาพดัวกล่าว
ภาพนี้แสดงคันเหยียบฮาร์ป แต่ละคันเหยียบควบคุมสายของตัวโน้ตในแต่ละสาย
ภาพตัวอย่างในแต่ละคันเหยียบจะมีถึง 3 คัน เพื่อปรับเป็นเสียงแฟลต เนเชอรัล และชาร์ป ตามลำดับจากบนลงล่าง
ภาพแสดงตัวอย่างคันเหยียบที่ควบคุมเสียงตัวโน้ตของสาย
ภาพแสดงตำแหน่งของขั้นต่าง ๆ เพื่อให้ผู้เล่นสามารถปรับเสียงแฟลต เนเชอรัล และชาร์ป ได้โดยการในเท้าเหยียบของตัวคันเหยียบ
ภาพแสดงลูกบิดมี 2 ตัว เมื่อผู้เล่นเหยียบคันเหยียบขั้นแรก ลูกบิดจะหมุดมาปรับเพื่อให้สายเส้นนั้น ปรับเสียงจากแฟลตไปเป็นเนเชอรัล เมื่อผู้เล่นเหยียบคันเหยียบไปเป็นขั้นที่ 2 ลูกบิดด้านล่างก็จะหมุนมาปรับสายอีก ทำให้สายเส้นดังกล่าวจากเสียงเนเชอรัลไปเป็นชาร์ป
ฮาวทูลายวิทสเตติสติกส์

หน้าปกหนังสือ
ฮาวทูลายวิทสเตติสติกส์ (อังกฤษ: How to Lie with Statistics) เป็นหนังสือที่แต่งโดย ดาร์เรลล์ ฮัฟฟ์ใน พ.ศ. 2497 แนะนำวิชาสถิติสำหรับผู้อ่านทั่วไป เนื้อหานั้นเป็นการสรุปแบบง่ายๆถึงความผิดพลาดโดยทั่วไปในการตีความหมายทางสถิติ ทั้งที่ตั้งใจและไม่ตั้งใจ และการสรุปความหมายที่ผิดอันเนื่องมาจากความคลาดเคลื่อนเหล่านั้น หนังสือเล่มนี้กลายเป็นหนึ่งในหนังสือเกี่ยวกับสถิติที่ได้รับความนิยมที่สุดในประวัติศาสตร์ (ถึงแม้ว่าตัว ดาร์เรลล์ ฮัฟฟ์จะไม่ใช่นักสถิติก็ตาม) มียอดตีพิมพ์ในฉบับภาษาอังกฤษถึง 1.5 ล้านฉบับ และได้รับการแปลในอีกหลายๆภาษา
เนื้อหาในหนังสือยังรวมถึง "สิ่งที่มีความสัมพันธ์ระหว่างกันไม่ได้แปลว่ามีผลกระทบต่อกันและกัน" และ "การใช้ตัวอย่างสุ่ม"  นอกจากนี้เนื้อหายังอธิบายถึงการใช้กราฟทางสถิติเพื่อเปลี่ยนแปลงความจริง ตัวอย่างเช่นการทำให้ส่วนท้ายของกราฟเส้นหรือกราฟแท่งสั้นลง อันเป็นเห็นให้ค่าความแตกต่างนั้นดูมากขึ้นเกินกว่าที่มันควรจะเป็น หรือการนำเสนอปริมาณหนึ่งมิติด้วยการทำให้เป็นภาพสองหรือสามมิติเพื่อเปรียบเทียบขนาดของปริมาณ อันเป็นเหตุให้ผู้อ่านลืมไปว่าภาพนั้นมิได้ถูกสร้างในสเกลเดียวกับปริมาณ
ในหนังสือฉบับแรกสุดนั้นมีการเขียนภาพตลกที่เขียนด้วยจิตกรเอรร์วิน กีส์
ฮาร์ตเลส

| "ฮาร์ตเลส"> เพลงโดยค็อกเทล.จากอัลบั้มเดอะลอดส์ออฟมิสเซอรี |
| --- | --- |
วางจำหน่าย: 2 ตุลาคม พ.ศ. 2557
บันทึกเสียง: พ.ศ. 2557 ที่มอร์มิวสิคสตูดิโอ
แนวเพลง: อินดัสเทรียลร็อก, ออลเทอร์นาทิฟร็อก, อาร์แอนด์บี, ออร์เคสตรา
ความยาว: 4:00
ค่ายเพลง: จีนี่เรคคอร์ดส (จีเอ็มเอ็ม แกรมมี่)
ผู้ประพันธ์เพลง: ปัณฑพล ประสารราชกิจ
 
วิดีโอเนื้อเพลง
"Heartless" ที่ยูทูบ
 
"ฮาร์ตเลส" (อังกฤษ: Heartless) เป็นเพลงจากอัลบั้มแทร็กที่ 9 ของค็อกเทล ในอัลบั้ม เดอะลอดส์ออฟมิสเซอรี ประพันธ์คำร้อง-แต่งทำนองโดย ปัณฑพล ประสารราชกิจ (โอม) และเรียบเรียงโดย ค็อกเทล ออกจำหน่ายในวันที่ 2 ตุลาคม พ.ศ. 2557 เพลง "ฮาร์ตเลส" เป็นเพลงเดียวในอัลบั้มนี้ที่ใช้ชื่อเพลงเป็นภาษาอังกฤษ แปลเป็นคำว่า "ไร้หัวใจ" ตามเนื้อเพลงในท่อนแรก และท่อนแยก และเพลงนี้ได้นำไปเป็นชื่อคอนเสิร์ตใหญ่ครั้งแรกของค็อกเทล เดอะฮาร์ตเลสไลฟ นอกจากนี้ ในวันที่ 8 มิถุนายน พ.ศ. 2558 ได้มีการอัปโหลดวิดีโอเนื้อเพลงของเพลงนี้ เพื่อให้เห็นบรรยากาศการซ้อมคอนเสิร์ต เดอะฮาร์ตเลสไลฟ
องค์ประกอบทางดนตรี

โอมกล่าวว่า เพลงนี้มีโอกาสที่จะถูกนำมาปล่อยเป็นเพลงโปรโมทต่ำมาก เนื่องจากเป็นเพลงแนวทดลองที่วงอยากจะทำ และมีความต้องการที่จะทำเพลงในหลากหลายรูปแบบ เพื่อไม่ให้ผู้ฟังฟังแบบมิติเดียวตลอดเวลา ดังนั้น จึงนำเพลงนี้มาเป็นเพลงของคอนเสิร์ต ส่วนในด้านของเนื้อเพลงนั้นจะสื่อถึงโลกเมื่อคนเราไม่เห็นอกเห็นใจกัน มากกว่าที่จะให้ความรักแก่กัน ทำร้ายกันได้เหมือนคนไร้หัวใจ
เพลง "ฮาร์ตเลส" เป็นเพลงที่แต่งขึ้นตั้งแต่วงย้ายมาสังกัดที่จีนี่เรคคอร์ดสได้ไม่นานนัก แต่ได้นำมาไว้ในอัลบัม เดอะลอดส์ออฟมิสเซอรี แทน เพลงนี้เป็นเพลงร็อกที่มีอิเล็กทรอนิกส์ผสมผสามกับอินดัสเทรียลร็อก ออลเทอร์นาทิฟร็อก และดนตรีคลาสสิก มีเมโลดีที่หวาน ยิ่งใหญ่ แต่แฝงด้วยความรู้สึกล่องลอย หลอน และหม่นหมอง และมีเสียงกีตาร์ที่เรียบง่ายแต่หนักแน่น
การตอบรับและชาร์ต

เพลง "ฮาร์ตเลส" ติดชาร์ตสูงสุดอันดับ 63 ใน 100 ของชาร์ตหมวดเพลง GMM Gmember Chart Top 100 ประจำวันที่ 18 ตุลาคม พ.ศ. 2557
| ชาร์ต (พ> ศ. 2557) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 63
ฮาวเวิร์ด เวบบ์

ฮาวเวิร์ด เวบบ์
ฮาวเวิร์ด เมลตัน เวบบ์ (อังกฤษ: Howard Melton Webb) เกิดเมื่อวันที่ 14 กรกฎาคม ค.ศ. 1971 เป็นผู้ตัดสินฟุตบอลชาวอังกฤษ ทำหน้าที่ในฟุตบอลพรีเมียร์ลีก และอยู่ในรายชื่อผู้ตัดสินของฟีฟ่า ตั้งแต่ปี ค.ศ. 2005
เวบบ์ถือเป็นหนึ่งในผู้ตัดสินระดับต้นตลอดกาล ของสหพันธ์ประวัติศาสตร์และสถิติฟุตบอลนานาชาติ และเขายังตัดสินฟุตบอลนัดตัดสินทั้งยูฟ่าแชมเปียนส์ลีกและฟุตบอลโลก และเป็นคนแรกที่เป็นผู้ตัดสินในนัดสำคัญนี้ในปีเดียวกัน
ฮาร์ลีย์-เดวิดสัน: วีลส์ออฟฟรีดอม

| ฮาร์ลีย์-เดวิดสัน: วีลส์ออฟฟรีดอม |
| --- | --- |

ผู้พัฒนา: แคโนพีเกมส์, จีทูเอ็ม เกมส์
ผู้จัดจำหน่าย: อินโฟแกรมส์, อิงก์.
เครื่องเล่น: ไมโครซอฟท์ วินโดวส์
วางจำหน่าย: ไมโครซอฟท์ วินโดวส์ อเมริกาเหนือ: ค.ศ. 2000
แนว: การแข่งความเร็ว
รูปแบบ: ผู้เล่นเดี่ยว, หลายผู้เล่น
ฮาร์ลีย์-เดวิดสัน: วีลส์ออฟฟรีดอม (อังกฤษ: Harley-Davidson: Wheels of Freedom) เป็นเกมแข่งรถที่พัฒนาโดยแคโนพีเกมส์ และจีทูเอ็ม เกมส์ ซึ่งได้รับการเผยแพร่โดยอินโฟแกรมส์ใน ค.ศ. 2000
รูปแบบการเล่น

ฮาร์ลีย์-เดวิดสัน: วีลส์ออฟฟรีดอม ต่อยอดจากภาคเรซอะครอสอเมริกาก่อนหน้า โดยให้ผู้เล่นมีส่วนร่วมในกิจกรรมแรลลีมอเตอร์ไซค์ต่าง ๆ ทั่วสหรัฐ กิจกรรมใหม่สำหรับเกมนี้คือด่านแรลลีตามเช็กพอยต์ ซึ่งคล้ายกับเกมโมโตครอสแมดเนส และมิดไนต์คลับ พร้อมด้วยโหมดเกมโป๊กเกอร์รันที่นอกจากจะชนะการแข่งขันแล้ว ผู้เล่นจะต้องมีขาไพ่โป๊กเกอร์ที่ดีที่สุดเมื่อสิ้นสุดการวิ่งแต่ละครั้ง เช่นเดียวกับเกมฮาร์ลีย์-เดวิดสันรุ่นก่อน ๆ ภาควีลส์ออฟฟรีดอมใช้มอเตอร์ไซค์หลายรุ่นจากบริษัท เช่น ฮาร์ลีย์-เดวิดสัน แฟตบอย ที่กลับมา พร้อมกับซอฟเทลดูซ, ไดนาไวด์ไกลด์ และไนต์เทรน ตรงกันข้ามกับด่านตามทางยาวจากจุดหนึ่งไปยังอีกจุดหนึ่งในภาคเรซอะครอสอเมริกา ภาควีลส์ออฟฟรีดอมเป็นแบบโอเพนเวิลด์ในธรรมชาติ ด้วยด่านเช็กพอยต์แบบโอเพนเวิลด์และเซอร์กิต รวมถึงความสามารถในการเลือกกิจกรรมตามอัธยาศัย
การปรับปรุงอื่น ๆ ได้แก่ การเพิ่มเอ็นจินฟิสิกส์ฮาวอค กับฟิสิกส์ตุ๊กตาผ้า และแอนิเมชันตัวละครใหม่ ทำให้ตัวละครของผู้เล่นแยกจากมอเตอร์ไซค์ได้เมื่อชนกับฉากหรือคู่แข่ง รวมถึงการรวมบริการจับคู่ของเว็บไซต์เกมสปาย ทำให้ผู้เล่นสามารถเข้าร่วมหรือโฮสต์เซสชันหลายผู้เล่นได้ง่ายขึ้น เมื่อเทียบกับองค์ประกอบหลายผู้เล่นในภาคก่อนซึ่งถูกวิพากษ์วิจารณ์ว่าใช้งานลำบาก
การตอบรับ

การตอบรับภาควีลส์ออฟฟรีดอมเป็นแบบผสม ผู้วิจารณ์สังเกตเห็นการปรับปรุงจากภาคก่อน แต่บ่นเกี่ยวกับปัญญาประดิษฐ์ของเกมและปัญหาทางเทคนิค องค์ประกอบของผู้เล่นหลายคนยังถูกตั้งคำถาม สาเหตุหลักมาจากจำนวนผู้เล่นที่เบาบาง แม้จะใช้บริการจับคู่และตัวเลือกที่จำกัด
สตีเวน พูล จากเว็บไซต์เกมสปอตกล่าวว่า "หากคุณกำลังมองหาการแข่งรถมอเตอร์ไซค์สมรรถนะสูงบนพีซี คุณจะต้องแตะเกมนี้ในระยะเวลาสั่งซื้ออันสั้น" พวกเขาให้คะแนนเกมนี้ที่ 5.3 (ปานกลาง) ในการวิจารณ์แบบผสมที่คล้ายคลึงกัน วินเซนต์ โลเปซ จากเว็บไซต์ไอจีเอ็นได้กล่าวถึงการปรับปรุงด้านกราฟิกที่เหนือเกมภาคก่อน, โครงสร้างแบบปลายเปิด และการรวมเกมสปายอาร์เคด แต่ติเตียนปัญญาประดิษฐ์ที่เอาแน่เอานอนไม่ได้และขาดความยาก โดยกล่าวว่า "หากบางที คุณสนุกกับการใช้จ่ายเงินไปกับของมีค่า เช่น พูดว่า... ก็เกมอื่น ๆ ในตลาด มากกว่าที่คุณน่าจะใช้เงินยี่สิบเหรียญ และซื้อซูเปอร์ไบก์ 2001 ให้ตัวเอง หรืออย่างน้อยบางสิ่งก็มีค่ามากกว่าเล็กน้อย"
ส่วนบทวิจารณ์ที่เป็นบวกมากกว่า มาจากชอว์น สไนเดอร์ แห่งเกมมิงเอกเซลเลนซ์ เขาถือว่า "เป็นก้าวที่ยิ่งใหญ่มากจากภาคก่อน" แต่ยังตั้งข้อสังเกตถึงการขาดความยากของเกม รวมทั้งการควบคุมยานพาหนะที่ไม่ดี
ภาพหน้าจอแสดงการแข่งความเร็ว "เช็กพอยต์แรลลี" ที่กำลังเกิดขึ้น
ฮาเวิร์ด ฮอว์กส

| ฮาเวิร์ด ฮอว์กส |
| --- | --- |

สารนิเทศภูมิหลัง
เกิด: 30 พฤษภาคม ค.ศ. 1896(1896-05-30) ฮาเวิร์ด วินเชสเตอร์ ฮอว์กส โกเชน รัฐอินดีแอนา สหรัฐอเมริกา
เสียชีวิต: 26 ธันวาคม ค.ศ. 1977(1977-12-26) (81 ปี) ปาล์มสปริงส์ รัฐแคลิฟอร์เนีย สหรัฐอเมริกา
คู่สมรส: Athole Shearer (1928-1940) Nancy Gross (1941-1949) Dee Hartford (1953-1959)
อาชีพ: ผู้กำกับ โปรดิวเซอร์ นักเขยีนบท
ปีที่แสดง: 1923 - 1977
ฮาเวิร์ด วินเชสเตอร์ ฮอว์กส (อังกฤษ: Howard Winchester Hawks) (30 พฤษภาคม ค.ศ. 1896 - 26 ธันวาคม ค.ศ. 1977) เป็นผู้กำกับภาพยนตร์ชาวอเมริกันผู้ทรงอิทธิพล และเป็นนักเขียนบท ในวงการฮอลลีวูดยุคคลาสสิก เขาโด่งดังจากผลงานภาพยนตร์หลากหลายประเภท อย่างเช่น Scarface (1932), Bringing Up Baby (1938), Only Angels Have Wings (1939), His Girl Friday (1940), Sergeant York (1941), The Big Sleep (1946), Red River (1948), Gentlemen Prefer Blondes (1953) และ Rio Bravo (1959)
ฮาวเวิร์ด ดอนัลด์

ฮาวเวิร์ด พอล ดอนัลด์ (อังกฤษ: Howard Paul Donald; 28 เมษายน ค.ศ. 1968 -) เป็นนักร้อง, นักเต้น, ดีเจ, มือกลอง และนักแต่งเพลงชาวอังกฤษ เป็นสมาชิกของวงป็อปร็อกเทกแดต เขาเคยเป็นกรรมการของรายการประกวดการเต้นของประเทศเยอรมนี Got To Dance
| ด ค กเทกแดต |
| --- | --- |
 แกรี บาร์โลว์  ฮาวเวิร์ด ดอนัลด์  มาร์ก โอเวน เจสัน ออเรนจ์  ร็อบบี วิลเลียมส์ 
สตูดิโออัลบั้ม:  เทกแดตแอนด์พาร์ตี (1992)  เอฟรีติงเชนเจส (1993)  โนบอดีเอลส์ (1995)  บิวตีฟูลเวิลด์ (2006)  เดอะเซอร์คัส (2008)  โพรเกรสส์ (2010)  III (2014)  วันเดอร์แลนด์ (2017) 
อัลบั้มอื่น ๆ:  The Greatest Day – Take That Present: The Circus Live  โพรเกรสส์  Progress Live 
อัลบั้มรวมเพลง:  เทกแดต: เกรเทสต์ฮิตส์  The Best of Take That  Forever... Greatest Hits  เนเวอร์ฟอร์เกต – ดิอัลติเมตคอลเลกชัน  The Platinum Collection  Odyssey 
ซิงเกิล:  "Do What U Like"  "Promises"  "Once You've Tasted Love"  "It Only Takes a Minute"  "I Found Heaven"  "A Million Love Songs"  "Could It Be Magic"  "Why Can't I Wake Up with You"  "Pray"  "Relight My Fire"  "เบบี"  "Everything Changes"  "Love Ain't Here Anymore"  "Sure"  "Back for Good"  "Never Forget"  "ฮาวดีปอิสยัวร์เลิฟ"  "Patience"  "Shine"  "I'd Wait for Life"  "Reach Out"  "Rule the World"  "Greatest Day"  "อัปออลไนต์"  "The Garden"  "Said It All"  "Hold Up a Light"  "The Flood"  "Kidz"  "แฮปปีนาว"  "เลิฟเลิฟ"  "เวนวีเวอร์ยัง"  "These Days"  "Let In the Sun"  "ไฮเออร์แดนไฮเออร์"  "เฮย์บอย"  "คราย"  "เปรย์ (เวอร์ชันโอดิสซี)"  "Out of Our Heads" 
ทัวร์:  The Ultimate Tour  Beautiful World Tour 2007  Take That Present: The Circus Live  Progress Live  Take That Live  Wonderland Live  Greatest Hits Live 
โทรทัศน์:  Take That: For the Record  Take That's Countdown to Midnight 
อื่นๆ:  ผลงาน  เพลง  ไนเจล มาร์ติน-สมิธ  จอห์น แชงก์ส  สจ๊วร์ต ไพรซ์  SingStar Take That
ฮาวเวิร์ดและฮาโรลด์ แมคไบรด์

| ฮาวเวิร์ดและฮาโรลด์ แมคไบรด์ |
| --- | --- |
ตัวละครใน เดอะลาวด์เฮาส์ yes
ปรากฏครั้งแรก: "Overnight Success" (2016)
สร้างโดย: Chris Savino Kevin Sullivan Darin McGowan
Voiced by: Michael McDonald (Howard) Wayne Brady (2016–2022; Harold) Khary Payton (2022–present; Harold)
Portrayed by: Justin Michael Stevenson (Howard, A Loud House Christmas) Stephen Guarino (Howard, The Really Loud House) Marcus Folmar (Harold, A Loud House Christmas) Ray Ford (Harold, The Really Loud House)
ข้อมูลตัวละครในเรื่อง
ชื่อเล่น: Howie (Howard) Hare-Bear (Harold)
เพศ: ชาย
ครอบครัว: Gayle McBride (Harold's mother; Howard's mother-in-law)
คู่สมรส: Each-other
บุตร: ไคลด์ แมคไบรด์ (ลูกชายบุญธรรม)
สัญชาติ: อเมริกัน
ฮาวเวิร์ดและฮาโรลด์ แมคไบรด์ (อังกฤษ: Howard and Harold McBride) ตัวละครคู่แต่งงานเกย์จากการ์ตูนเรื่องเดอะลาวด์เฮาส์
ฮาร์วีย์ คุชชิง

| ฮาร์วีย์ คุชชิง |
| --- | --- |
ฮาร์วีย์ คุชชิงในปี ค.ศ. 1938
เกิด: ฮาร์วีย์ วิลเลียมส์ คุชชิง 8 เมษายน ค.ศ. 1869(1869-04-08) คลีฟแลนด์, รัฐโอไฮโอ, สหรัฐอเมริกา
เสียชีวิต: 7 ตุลาคม ค.ศ. 1939(1939-10-07) (70 ปี) นิวเฮเวน, รัฐคอนเนทิคัต, สหรัฐอเมริกา
ศิษย์เก่า:   มหาวิทยาลัยเยล  โรงเรียนแพทย์ฮาร์วาร์ด  โรงพยาบาลจอนส์ ฮอปกินส์ 
มีชื่อเสียงจาก:   กลุ่มอาการคุชชิง  บุกเบิกศัลยกรรมสมอง 
อาชีพทางวิทยาศาสตร์
สาขา: ประสาทศัลยศาสตร์
สถาบันที่ทำงาน:   โรงพยาบาลแมสซาชูเซตส์  โรงพยาบาลจอนส์ ฮอปกินส์  โรงเรียนแพทย์จอนส์ ฮอปกินส์  โรงพยาบาลปีเตอร์ เบนต์ บริแกม  โรงเรียนแพทย์ฮาร์วาร์ด  โรงเรียนแพทย์เยล 
 
ฮาร์วีย์ วิลเลียมส์ คุชชิง (อังกฤษ: Harvey Williams Cushing; 8 เมษายน ค.ศ. 1869 – 7 ตุลาคม ค.ศ. 1939) เป็นศัลยแพทย์ประสาทชาวอเมริกัน ในปี ค.ศ. 1932 เขากล่าวถึงกลุ่มอาการคุชชิง ซึ่งเป็นความผิดปกติของระดับฮอร์โมนคอร์ติซอลในเลือดสูงเป็นครั้งแรก คุชชิงและเออร์เนสต์ ซัคส์ได้รับการยกย่องให้เป็น "บิดาแห่งประสาทศัลยศาสตร์"
ประวัติ

ฮาร์วีย์ คุชชิงเกิดเมื่อปี ค.ศ. 1869 ที่เมืองคลีฟแลนด์ รัฐโอไฮโอ เป็นบุตรคนสุดท้องจากทั้งหมด 10 คนของเฮนรี เคิร์ก คุชชิงและเบตซี เอ็ม. วิลเลียมส์ คุชชิงเรียนที่โรงเรียนในเมืองคลีฟแลนด์ก่อนจะเรียนต่อที่มหาวิทยาลัยเยลจนสำเร็จการศึกษาในปี ค.ศ. 1891 สี่ปีต่อมาเขาสำเร็จการศึกษาจากโรงเรียนแพทย์ฮาร์วาร์ด คุชชิงทำงานที่โรงพยาบาลแมสซาชูเซตส์และเป็นแพทย์ประจำบ้านด้านศัลยศาสตร์ที่โรงพยาบาลจอนส์ ฮอปกินส์ในเมืองบอลทิมอร์
หลังเรียนเฉพาะทางด้านศัลยกรรมสมอง คุชชิงในวัย 32 ปี ได้รับแต่งตั้งเป็นรองศาสตราจารย์ด้านศัลยศาสตร์ที่โรงพยาบาลจอนส์ ฮอปกินส์ ต่อมาในปี ค.ศ. 1911 เขาได้รับแต่งตั้งเป็นหัวหน้าศัลยแพทย์ที่โรงพยาบาลปีเตอร์ เบนต์ บริแกมในเมืองบอสตัน และดำรงตำแหน่งศาสตราจารย์ที่โรงเรียนแพทย์ฮาร์วาร์ดในปีต่อมา
ในช่วงสงครามโลกครั้งที่หนึ่ง คุชชิงรับราชการในหน่วยแพทย์ของกองทัพสหรัฐและเป็นหัวหน้าหน่วยศัลยศาสตร์ของโรงพยาบาลทหารในฝรั่งเศส ต่อมาเขาดำรงตำแหน่งที่ปรึกษาอาวุโสของฝ่ายประสาทศัลยศาสตร์ของกองพลรบนอกประเทศของกองทัพสหรัฐ คุชชิงปลดประจำการในปี ค.ศ. 1919 และได้รับเครื่องราชอิสริยาภรณ์ Order of the Bath จากรัฐบาลบริเตน และได้รับเหรียญ Distinguished Service Medal จากกองทัพสหรัฐ
คุชชิงได้รับรางวัลพูลิตเซอร์สาขาชีวประวัติและอัตชีวประวัติจากหนังสือ Life of Sir William Osler ในปี ค.ศ. 1926 ระหว่างปี ค.ศ. 1933-1937 เขาดำรงตำแหน่งศาสตราจารย์ด้านประสาทวิทยาที่โรงเรียนแพทย์เยล
ด้านชีวิตส่วนตัว คุชชิงแต่งงานกับแคทารีน สโตน คราเวลล์ในปี ค.ศ. 1902 ทั้งคู่มีบุตรด้วยกัน 5 คน คุชชิงเสียชีวิตด้วยภาวะกล้ามเนื้อหัวใจตายเหตุขาดเลือดในปี ค.ศ. 1939
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฮาร์วีย์ คุชชิง
ฮาร์วีย์ มิลค์ ผู้ชายฉาวโลก

| ฮาร์วีย์ มิลค์ ผู้ชายฉาวโลก |
| --- | --- |

กำกับ: กัส แวน แซงต์
เขียนบท: ดัสติน แลนซ์ แบล็ค
อำนวยการสร้าง: แดน จิงซ์   บรูซ โคเฮน
นักแสดงนำ: ฌอน เพนน์  เอมิล เฮิร์ช   จอช โบรลิน   ดีเอโก้ ลูน่า   อลิสัน พิลล์   วิคเตอร์ การ์เบอร์  เดนิส โอ'แฮร์   โจเซฟ ครอส   เจมส์ แฟรนโก
กำกับภาพ: แฮร์ริส ซาวีเดส์
ตัดต่อ: เอลเลียต เกรแฮม
ดนตรีประกอบ: แดนนี เอลฟ์แมน
บริษัทผู้สร้าง: แอกซอนฟิล์ม   กราวนด์สเวลล์โปรดักชั่น   จิงซ์/โคเฮน คอมพานี  
ผู้จัดจำหน่าย: โฟกัสพิกเจอส์
วันฉาย: 26 พฤศจิกายน ค.ศ. 2008
ความยาว: 128 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 20 ล้านดอลลาร์สหรัฐ
ทำเงิน: 54.6 ล้านดอลลาร์สหรัฐ
ฮาร์วี่ย์ มิลค์ ผู้ชายฉาวโลก (อังกฤษ: Milk) เป็นภาพยนตร์ชีวประวัติอเมริกันในปี 2008 มีเนื้อหาเกี่ยวกับ ฮาร์วีย์ มิลก์ นักต่อสู้เพื่อสิทธิชาวรักร่วมเพศ และเป็นชายที่ประกาศตัวว่าเป็นรักร่วมเพศคนแรกที่ได้รับเลือกให้เป็นเทศมนตรีของซานฟรานซิสโก กำกับโดย กัส แวน แซงต์ และเขียนบทโดย ดัสติน แลนซ์ แบล็ค นำแสดงโดย ฌอน เพนน์ เป็น มิลค์ และ จอช โบรลิน เป็น แดน ไวท์ นักการเมืองที่ลอบสังหารมิลค์ ภาพยนตร์เรื่องนี้ได้รับเสียงตอบรับอย่างมากและได้รับรางวัลมากมายจากนักวิจารณ์ภาพยนตร์และสมาคม ท้ายที่สุดได้รับการเสนอชื่อเข้าชิงรางวัลออสการ์ 8 สาขา ซึ่งรวมถึงเข้าชิงสาขาภาพยนตร์ยอดเยี่ยมอีกด้วย แต่ชนะรางวัลทั้งหมด 2 สาขา ได้แก่ สาขานักแสดงนำชายยอดเยี่ยม ในบทบาทนำของเพนน์ และสาขาบทภาพยนตร์ดั้งเดิมยอดเยี่ยม ของแบล็ค
เรื่องย่อ

ฮาร์วี่ มิลค์ (ฌอน เพนน์) นักต่อสู้เพื่อสิทธิชาวรักร่วมเพศ และเป็นชายที่ประกาศตัวว่าเป็นรักร่วมเพศคนแรกที่ได้รับเลือกให้เป็นเทศมนตรีของซานฟรานซิสโก การต่อสู้เพื่อสิทธิของชาวรักร่วมเพศของมิลค์ได้พลิกโฉมหน้าประวัติศาสตร์ครั้งสำคัญของอเมริกา เป็นต้นกล้าสำคัญในการต่อสู้จนนำมาสู่การเป็นที่ยอมรับ และการกล้าเปิดเผยตัวเองมากขึ้นในปัจจุบัน ที่กระจายไปทั่วโลก จนนิตยสารไทม์ยกให้เขาเป็นหนึ่งในร้อยบุคคลสำคัญของโลกแห่งศตวรรษ แต่หลังจากดำรงตำแหน่งทางการเมืองมาระยะหนึ่ง มิลด์ได้มีเรื่องบาดหมางกับ แดน ไวท์ (จอช โบรลิน) คู่แข่งทางการเมืองที่เกลียดเกย์ ทำให้มิลค์ถูกไวท์ยิงในระยะเผาขน พร้อมกับนายกเทศมนตรีซานฟรานซิสโก วิกเตอร์ การ์เบอร์
ในปี 1978 หลังจากไวท์ถูกนำตัวขึ้นศาล ไวท์สามารถรอดพ้นโทษฆ่าคนตายโดยเจตนาและไตร่ตรองไว้ก่อน ได้ด้วยข้อแก้ต่างว่าวิกลจริตชั่วขณะ อันเนื่องมาจากความซึมเศร้า ทำให้โทษเหลือเพียงฆ่าคนตายโดยไม่เจตนา และให้ไวท์จำคุก 7 ปี จิตแพทย์ที่ให้การบอกว่า ไวท์มีอาการซึมเศร้าหนักเนื่องจากชอบกินโค้กและขนมทวิงกี้ จนเกิดความไม่พอใจแก่ชุมชนชาวเกย์ในซานฟรานซิสโก และนำไปสู่การจลาจลครั้งใหญ่ที่เรียกว่า White Night Riots เมื่อพ้นโทษออกมา ไวท์ต้องย้ายเมืองหนีและตัดสินใจฆ่าตัวตายด้วยก๊าซคาร์บอนไดออกไซด์ในโรงรถปี 1985
แหล่งข้อมูลอื่น

เว็บไซต์ทางการ
Film's script เก็บถาวร 2008-12-01 ที่ เวย์แบ็กแมชชีน
CineSource Article on Film Production in SF's Castro District
ฮาร์วี่ย์ มิลค์ ผู้ชายฉาวโลก ที่อินเทอร์เน็ตมูวีเดตาเบส
ฮาร์วี่ย์ มิลค์ ผู้ชายฉาวโลก ที่บ็อกซ์ออฟฟิศโมโจ
ฮาร์วี่ย์ มิลค์ ผู้ชายฉาวโลก ที่รอตเทนโทเมโทส์
ฮาเวียร์ โคลอน

| ฮาเวียร์ โคลอน |
| --- | --- |

ข้อมูลพื้นฐาน
ชื่อเกิด: Javier Colón
เกิด:  (1978-04-29) 29 เมษายน ค.ศ. 1978 (46 ปี) สแตรตฟอร์ด รัฐคอนเนตทิคัต, U.S.
แนวเพลง: อาร์แอนด์บีร่วมสมัย, ร็อก, ฟังก์, โซล, นีโอโซล, โฟล์ก, อะคูสติก
อาชีพ: นักร้อง-นักแต่งเพลง, นักดนตรี
เครื่องดนตรี: ร้อง, กีตาร์, เปียโน
ช่วงปี: 1999 – ปัจจุบัน
ค่ายเพลง: แคปิตอลเรเคิดส์ (2002–2006)  ฮาเวียร์โคลอนมิวสิก (2006–2011) ยูนิเวอร์ซัลรีพับลิกเรเคิดส์ (2011–2012) คองคอร์ดมิวสิกกรุป (2014-ปัจจุบัน)

เว็บไซต์: Official Site
ฮาเวียร์ โคลอน (อังกฤษ: Javier Colon เกิด 29 เมษายน ค.ศ. 1978) เป็นนักร้องนักแต่งเพลง และนักดนตรีชาวอเมริกัน เขามีรูปแบบการร้องเพลงของตนเองชื่อว่า "อะคูสติกโซล" เขาเคยเป็นสมาชิกวงอีเอ็มซีคิว และเดอะดีเร็กทรักส์แบนด์ และทำงานร่วมกับนักดนตรีมากมายก่อนออกผลงานเดี่ยว เขาเซ็นสัญญากับค่ายแคปิตอลเรเคิดส์ตั้งแต่ปี ค.ศ. 2002 ถึง 2006 ใช้ชื่อศิลปินว่า ฮาเวียร์ ในปี ค.ศ. 2006 สัญญาของเขาสิ้นสุด และฮาเวียร์ โคลอนกลายเป็นศิลปินอิสระ มีค่ายเพลงของตนเองชื่อ ฮาเวียร์โคลอนมิวสิก ในปี ค.ศ. 2011 เขาเป็นผู้ชนะเลิศรายการ เดอะวอยซ์ ฤดูกาลแรก ออกอากาศทางช่องเอ็นบีซี ได้รับเงินรางวัล 100,000 ดอลลาร์ และได้เซ็นสัญญากับค่ายยูนิเวอร์ซัลรีพับลิกเรเคิดส์ สุดท้ายแล้วเขาตัดสินใจแยกทางกับค่ายเพลงดังกล่าว
ฮาล์ฟ-ไลฟ์ 2

| ฮาล์ฟ-ไลฟ์ 2 |
| --- | --- |

ผู้พัฒนา: วาล์ว คอร์ปอเรชั่น
ผู้จัดจำหน่าย: วาล์ว คอร์ปอเรชั่น
เขียนบท: มาร์ค เลดลอว์
แต่งเพลง: เคลลี เบลลีย์
ชุด: ฮาล์ฟ-ไลฟ์
เอนจิน: ซอร์ซเอนจิน
เครื่องเล่น: ไมโครซอฟท์ วินโดวส์ เอกซ์บอกซ์ เอกซ์บอกซ์ 360 เพลย์สเตชัน 3 โอเอสเทน ลินุกซ์ แอนดรอยด์
วางจำหน่าย:  16 พฤศจิกายน 2004  ไมโครซอฟท์ วินโดวส์   ทั่วโลก: 16 พฤศจิกายน 2004   เอกซ์บอกซ์   NA: 15 พฤศจิกายน 2005EU: 18 พฤศจิกายน 2005   เอกซ์บอกซ์ 360   NA: 10 ตุลาคม 2007EU: 19 ตุลาคม 2007AU: 25 ตุลาคม 2007   เพลย์สเตชัน 3   NA: 11 ธันวาคม 2007EU: 14  ธันวาคม 2007AU: 20 ธันวาคม 2007   โอเอสเทน   ทั่วโลก: 26 พฤษภาคม 2010   ลินุกซ์   ทั่วโลก: 9 พฤษภาคม 2013   แอนดรอยด์   ทั่วโลก: 12 พฤษภาคม 2014  
แนว: ยิงมุมมองบุคคลที่หนึ่ง
รูปแบบ: ผู้เล่นคนเดียว
ฮาล์ฟ-ไลฟ์ 2 (อังกฤษ: Half-Life 2) (เรียกอย่างทันสมัยว่า HλLF-LIFE2) เป็นวิดีโอเกมประเภทยิงมุมมองบุคคลที่หนึ่ง ที่สืบเนื่องต่อจาก ฮาล์ฟ-ไลฟ์ พัฒนาและจัดจำหน่ายเกมโดย วาล์ว คอร์ปอเรชั่น วางจำหน่ายเมื่อวันที่ 16 พฤศจิกายน ค.ศ. 2004 โดยขายได้กำไรถึงประมาณ 40 ล้านดอลลาร์สหรัฐในเวลาห้าปี เกมถูกพัฒนาควบคู่ไปกับซอฟต์แวร์สตีม ของวาล์ว ตัวเกมสร้างโดยใช้เอนจินซอร์ซ และเป็นวิดีโอเกมผู้เล่นคนเดียวเกมแรกที่ต้องเปิดใช้งานผลิตภัณฑ์แบบออนไลน์
เช่นเดียวกับภาคก่อน ฮาล์ฟ-ไลฟ์ 2 ได้รับเสียงตอบรับที่ดีมาก โดยได้รับการยกย่องในเรื่องฟิสิกส์, แอนิเมชัน, เสียง, AI, กราฟิก และการเล่าเรื่อง เกมได้รับรางวัล "เกมแห่งปี" 39 รางวัล และติดรายชื่อของ "เกมแห่งทศวรรษ" จากรางวัล Spike Video Game Awards ในปี 2012 และเป็นที่ยอมรับกันอย่างกว้างขวางว่าเป็นหนึ่งในวิดีโอเกมที่ดีที่สุดและสำคัญมากที่สุดตลอดกาล กว่า 6.5 ล้านชุดของ ฮาล์ฟ-ไลฟ์ 2 ได้ถูกวางขายตามร้านค้าปลีกในเดือน ธันวาคม ค.ศ. 2008 (ไม่รวมการขายในสตีม) และในเดือนกุมภาพันธ์ ค.ศ. 2011 ฮาล์ฟ-ไลฟ์ 2 ได้ถูกขายไปแล้วกว่า 12 ล้านชุด
การเล่นเกม

เหมือนกับภาคก่อน ฮาล์ฟ-ไลฟ์ 2 คือเกมประเภทผู้เล่นคนเดียวและผู้ยิงมุมมองบุคคลที่ 1 แบ่งออกเป็นหลายบท ผู้เล่นรับบทเป็นตัวละครตัวเอก กอร์ดอน ฟรีแมน ตลอดทั้งเกม ต่อเนื่องกันอย่างสิ้นเชิงกับ ฮาล์ฟ-ไลฟ์ รวมถึงระบบพลังชีวิต, อาวุธ และปริศนาฟิสิกส์ที่มาเป็นระยะ เว้นแต่เอนจินซอร์ซใหม่และกราฟิกที่ดีขึ้น ผู้เล่นยังคงเริ่มต้นโดยไม่มีไอเท็มใด ๆ แต่เพิ่มคลังอาวุธของผู้เล่นอย่างช้า ๆ ตามหลักสูตรของเกม แม้ส่วนใหญ่เกมจะมีเนื้อเรื่องเป็นเส้นตรง ความพยายามจากการสำรวจจะทำให้พบกับสิ่งที่คุ้มค่าและน่าสนใจ มีพื้นที่มากมายที่สามารถพลาดหรือหลีกเลี่ยงได้
ศัตรูมีความหลากหลายมากขึ้น ซึ่งมักจะต้องเข้าหาด้วยกลยุทธ์ที่หลากลายเช่นกัน ผู้เล่นอาจจะต้องซ้อมรบหรือออกจากตำแหน่งนั้นกับศัตรูบางกลุ่ม อย่างเช่น แมนแฮก ที่บินตรงมายังผู้เล่นผ่านทางเดินแคบ ๆ ยังคงคาดเดาจากการโจมตีได้ แต่การโจมตีก็มีความร้ายแรงเช่นกัน ในขณะที่คนอื่นจะหาที่ซ่อนอย่างรวดเร็วก่อนถูกโจมตี แต่กอร์ดอนกลับสามารถฆ่าศัตรูได้อย่างมากมายโดยใช้อาวุธของเขา หรือใช้ทางอ้อมเพื่อหลบหนี สิ่งแวดล้อมรอบตัวที่เป็นอันตรายสามารถนำมาใช้ให้เป็นประโยชน์ได้ เช่น ถังแรงดันระเบิด, ไฟจากแก๊ส ที่มีในบางส่วนของเกม กอร์ดอนสามารถเข้าร่วมกับกลุ่มต่อต้านหน่วยทหารและแพทย์ได้ถึงสี่คน และสามารถส่งให้ทีมของเขาเดินนำไปก่อนหรือเรียกพวกเขากลับมาได้
คุณสมบัติใหม่ต่าง ๆ จากเกมที่แสดงให้เห็นถีงการจำลองของระบบฟิสิกส์ การขับยานพาหนะ ปริศนาที่เกี่ยวกับปุ่มจาก ฮาล์ฟ-ไลฟ์ ปริศนาจากสิ่งแวดล้อม นอกจากนี้ยังมีการแนะนำเกี่ยวกับระบบกลไกชั่วคราว ผู้เล่นยังมีความสามารถใหม่ที่จะหยิบจับ, เคลื่อนย้าย และวางวัตถุต่าง ๆ การแก้ปัญหาที่เกี่ยวข้องกับคุณสมบัติของวัตถุ, รูปร่าง, น้ำหนัก และการลอยตัว ตัวอย่างเช่น ในบทที่ 3 Route Kanal (เส้นทางลำคลอง) ผู้เล่นจะต้องวางก้อนอิฐบนไม้กระดกลาดยาวชั่วคราวเพื่อข้ามกำแพงไป แต่อีกทางเลือกหนึ่ง ผู้เล่นยังสามารถใช้วัตถุเหล่านี้เพื่อสร้างเป็นบันไดที่อาจดูไม่ค่อยแข็งแรงมากนัก แต่บางครั้งวิธีต่าง ๆ ก็นำไปสู่ความสำเร็จ
ฮายาเตะ พ่อบ้านประจัญบาน! เดอะ มูฟวี่ รักกวน ๆ ป่วนถึงสวรรค์

อนิเมะฮายาเตะ พ่อบ้านประจัญบาน! เดอะ มูฟวี่ รักกวน ๆ ป่วนถึงสวรรค์กำกับโดยฮิเดโตะ โคโมริเขียนบทโดยเค็นจิโร ฮะตะดนตรีโดยวาตารุ มาเงะอุจิสตูดิโอ Manglobeฉาย 27 สิงหาคม ค.ศ. 2011 (2011-08-27)
 18 พฤศจิกายน ค.ศ. 2012 (2012-11-18)
ฮายาเตะ พ่อบ้านประจัญบาน! เดอะ มูฟวี่ รักกวน ๆ ป่วนถึงสวรรค์ (ญี่ปุ่น: 劇場版 ハヤテのごとく! HEAVEN IS A PLACE ON EARTH; โรมาจิ: Gekijouban Hayate no Gotoku! Hebun izu a Pureisu on Āsu) (อังกฤษ: Hayate the Combat Butler! Heaven Is a Place on Earth) เป็นภาพยนตร์การ์ตูนญี่ปุ่นที่สร้างจากผลงานมังงะและอนิเมะของเค็นจิโร ฮะตะ
เนื้อเรื่องย่อ

นางิ ฮายาเตะ มาเรีย คายุระ ฮินะกิคุ อายุมุ จิฮารุ และ 3 สาวกรรมการนักเรียน เดินทางมาพักผ่อนในฤดูร้อนที่ต่างจังหวัดตามคำเชิญชวนของอายุมุ ถึงตอนแรกคุณหนูจะยอมมาด้วยดี แต่เมื่อมาถึง ก็เริ่มออกอาการงอแงเพราะไม่มีทั้งโทรทัศน์และเกมใดๆทั้งสิ้น ขณะที่ฮายาเตะเชิญชวนให้คุณหนูนางิลองมาชมทัศนียภาพของดอกทานตะวัน ก็ได้พบกับสาวน้อยผมสีเงินในชุดมิโกะสีขาวมาบอกกล่าวอะไรบางอย่าง แล้วหายตัวไปแบบทันทีทันใด ฮายาเตะจึงนึกเอะใจอะไรบางอย่างขึ้นมา คืนนั้น หลังหมดกิจกรรมเล่าเรื่องผีแล้วเข้านอน คุณหนูนางิเกิดอาการอยากเข้าห้องน้ำ แต่เพราะความกลัว จึงได้ร้องเรียกฮายาเตะออกมา ฮายาเตะได้ยินเข้าก็ชักชวนคุณหนูออกมาดูดาวซึ่งตามปกติจะหาดูไม่ได้ในเมือง ทันใดนั้นเอง สาวน้อยผมสีเงินก็ปรากฏตัวอีกครั้ง พร้อมกับนำพาฮายาเตะไปยังสถานที่แห่งหนึ่ง ซึ่งอยู่ในความทรงจำของฮายาเตะ...
ตัวละคร

บทความหลัก: ตัวละครในฮายาเตะ พ่อบ้านประจัญบาน
เพลงประกอบภาพยนตร์

Heaven is a Place on Earth อัลบั้มเพลงธีมประกอบของภาพยนตร์ ขับร้องโดย fripSide
Bokura, kake yuku sora e อัลบั้มเพลงเปิด ขับร้องโดย ฮารุกะ ยามาซากิ
Invisible Message อัลบั้มเพลงประกอบ ขับร้องโดย ELISA
แหล่งข้อมูลอื่น

เว็ปไซด์หลักของภาพยนตร์ เก็บถาวร 2013-01-29 ที่ เวย์แบ็กแมชชีน (ญี่ปุ่น)
ดูเพิ่ม

ฮายาเตะ พ่อบ้านประจัญบาน
ฮิซบุลลอฮ์ปฏิวัติชาวเคิร์ด

ฮิซบุลลอฮ์ปฏิวัติชาวเคิร์ด (อังกฤษ: Kurdish Revolutionary Hezbollah; เคิร์ด: Hizbullahi Kurdi Shorishger) เป็นสาขาของฮิซบุลลอฮ์ชาวเคิร์ดและเป็นสภาสูงสุดของการปฏิวัติอิสลามในอิรัก ก่อตั้งเมื่อ พ.ศ. 2531 ในอิรักภาคเหนือ โดยมีอาดัม บาร์เซนี ญาติของมิซซูด บาร์ซานี เป็นผู้นำ
ฮาร์ตสเตชัน/สเตย์โกลด์

| "Heart Station / Stay Gold" |
| --- | --- |

เพลงโดยอุทาดะ ฮิคาริ
จากอัลบั้มHeart Station
วางจำหน่าย: 20 กุมภาพันธ์ พ.ศ. 2551
แนวเพลง: เจ-ป็อป
ความยาว: 19:00
ค่ายเพลง: EMI Music Japan
ผู้ประพันธ์เพลง: อุทาดะ ฮิคารุ
โปรดิวเซอร์: อุทาดะ ฮิคารุ
ฮาร์ตสเตชัน/สเตย์โกลด์ (อังกฤษ: HEART STATION /Stay Gold) ​เป็นซิงเกิลเพลงญี่ปุ่นที่ 20 (จากทั้งหมด 28) ของอุทาดะ ฮิคารุ ได้แสดงถึงความสำเร็จในการกลับมาทำงานเพลงอย่างเต็มของเธอ หลังจากที่การใช้ชีวิตคู่ล้มเหลว โดยเพลง HEART STATION ถูกเปิดโปรโมตทางวิทยุครั้งแรกเมื่อวันที่ 21 มกราคม พ.ศ. 2551 และ เพลง Stay Gold ถูกเปิดโปรโมตครั้งแรกทางวิทยุเมื่อวันที่ 7 มกราคม พ.ศ. 2551
รายการเพลง

"Heart Station"
"Stay Gold"
"Heart Station -Original Karaoke-"
"Stay Gold -Original Karaoke-"
ชาร์ต

| วางจำหน่าย | ชาร์ต | อันดับสูงสุด | ยอดขายอาทิตย์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 20 กุมภาพันธ์ พ.ศ. 2551 | Oricon Daily Singles Chart | #2 |  |  |  |
| 20 กุมภาพันธ์ พ.ศ. 2551 | Oricon Weekly Singles Chart | #3 | 48,430 | 76,762 | 11 สัปดาห์ |
| 20 กุมภาพันธ์ พ.ศ. 2551 | Oricon Monthly Singles Chart | #13 |  |  |  |
| 20 กุมภาพันธ์ พ.ศ. 2551 | Oricon Yearly Singles Chart |  |  |  |  |